কুমারখালী পাবলিক লাইব্রেরি

কুমারখালী পাবলিক লাইব্রেরি বাংলাদেশের কুষ্টিয়া জেলার কুমারখালী শহরে অবস্থিত একটি গ্রন্থাগার। ১৮৭২ সালে প্রতিষ্ঠিত এই গ্রন্থাগারটি বৃহত্তর কুষ্টিয়ার সর্বপ্রথম গ্রন্থাগার। এই গ্রন্থাগারের অনেকগুলো মূল্যবান বই রাজশাহী বিশ্ববিদ্যালয় কেন্দ্রীয় গ্রন্থাগারে সংরক্ষিত রয়েছে।

 ইতিহাস 

১৮৭২ সালে 'কুমারখালী দারিদ্র বান্ধব পুস্তকালয়' নামে গ্রন্থাগারটি প্রতিষ্ঠিত হয়। মুকুন্দলাল সাহা নামক এক ব্যক্তি গ্রন্থাগারটি প্রতিষ্ঠিত করেন। তিনি প্রতিষ্ঠাকালীন সময় থেকে দীর্ঘকাল সম্পাদকের দায়িত্ব পালন করেন। পরবর্তীতে জলধর সেন সভাপতি ও হরিনাথ মজুমদার সম্পাদক হিসেবে দায়িত্ব পালন। ১৯৫২ সালে গ্রন্থাগারটির নাম পরিবর্তন করে 'উন্নয়ন মজলিস' নামকরণ করা হয়। তখন সম্পাদক ছিলেন আবদুর রহিম। ১৯৫৪ সালে চিত্তরঞ্জন চৌধুরী সাধারণ সম্পাদকের দায়িত্ব পেলে নিজের নামে 'চিত্তরঞ্জন পাঠাগার' নামকরণ করেন। এসময় জলধর সেনের বড় ছেলে দেবেন্দ্রনাথ সেন গ্রন্থাগারের গ্রন্থাগারিক ছিলেন। ১৯৬১ সালে পুনরায় নামকরণ করে 'কুমারখালী' পাবলিক লাইব্রেরি' নামকরণ করা হয়। ১৯৬৩–১৯৭৩ সালে পর্যন্ত আব্দুল লতিফ গ্রন্থাগারের সম্পাদক ছিলেন যার মাধ্যমে গ্রন্থাগারটি সুপ্রতিষ্ঠিত হয়। পরবর্তীতে সাবেক সাংসদ আবুল হোসেন তরুণ গ্রন্থাগারের দায়িত্ব পালন করেছিলেন।

 তথ্যসূত্র 

 বহিঃসংযোগ 



বিষয়শ্রেণী:কুষ্টিয়া জেলার গ্রন্থাগার
বিষয়শ্রেণী:১৮৭২-এ ব্রিটিশ ভারতে প্রতিষ্ঠিত
পাবলিক লাইব্রেরি